er en bilforsikring lovpligtig?
i danmark er det lovpligtigt at tegne en ansvarsforsikring til alle motorkøretøjer, der kører på offentlig vej og privat fællesvej. ansvarsforsikringen dækker skade, du påfører andre personer og deres ejendele, når du kører din bil. codans ansvarsforsikring dækker endvidere skade på dine medpassagerer, personskader på dig selv, når du ikke er fører af bilen, og udgifter til en eventuel erstatningssag. hvis ikke du har tegnet en ansvarsforsikring og påfører andre personskade, mens du kører din bil, risikerer du i værste fald et erstatningskrav på flere millioner kroner. dertil kommer erstatning for tingskade og udgifter til en erstatningssag. codans bilforsikring dækker erstatningsansvar op til 121 millioner kroner ved personskade og 24 millioner kroner ved tingskade (gældende for 2018). det er ikke lovpligtigt at tegne en kaskoforsikring, ligesom du også selv kan bestemme, om du ønsker en glasforsikring eller andre tillægsydelser til din bilforsikring. men at de er forbundet med frivillighed betyder ikke, at du automatisk skal fravælge dem. der kan være mange og tungtvejende grunde til at tilvælge en række af disse forsikringer til din bil.